b"\n_START_ARTICLE_\nMS \xc2\xabViking Star\xc2\xbb\n_START_SECTION_\nM\xc3\xa5l / Dimensjoner\n_START_PARAGRAPH_\nMS \xc2\xabViking Star\xc2\xbb har st\xc3\xb8rste lengde p\xc3\xa5 227,28 meter (745,67 fot) og en lengde mellom perpendikul\xc3\xa6rene p\xc3\xa5 195,39 meter (641,04 fot). Bredden p\xc3\xa5 skipet er 28,79 meter (94,46 fot) og en dypg\xc3\xa5ende p\xc3\xa5 6,65 meter (21,82 fot). Dybden er 8,86 meter (29,07 fot) m\xc3\xa5lt fra skipets kj\xc3\xb8l til skipets hoveddekk.\n_START_SECTION_\nTonnasje\n_START_PARAGRAPH_\nMS \xc2\xabViking Star\xc2\xbb har en bruttotonnasje p\xc3\xa5 47 842 BT og en nettotonnasje p\xc3\xa5 18 858 NT. Lasteevnen er 4 912 d\xc3\xb8dvekttonn (DW).\n_START_SECTION_\nKapasitet\n_START_PARAGRAPH_\nMS \xc2\xabViking Star\xc2\xbb har en passasjerkapasitet p\xc3\xa5 930 passasjerer og en lugarkapasitet for passasjerer p\xc3\xa5 465 lugarer. Mannskapet er p\xc3\xa5 602 besetningsmedlemmer.\n_START_SECTION_\nMaskineri\n_START_PARAGRAPH_\nMS \xc2\xabViking Star\xc2\xbb har et hovedmaskineri som best\xc3\xa5r av to MAN Diesel & Turbo 12V32 / 44CR dieselmotorer p\xc3\xa5 6 720 kW (9 010 hk) hver, og to MAN Diesel & Turbo 9L32/44CR dieselmotorer som yter 5 040 kW (6 760 hk) hver, alle fire ved 720 rpm. Den elektriske fremdriften bes\xc3\xb8rges av to elektromotorer som hver yter 7 250 ekW (9 720 hk). Propellaksellagrene er produsert av Thordon Bearings og sm\xc3\xb8res av sj\xc3\xb8vann som resirkuleres i havet. Skipet har to baug-thrustere fremme og \xc3\xa9n akter-thruster bak, som alle har en ytelse p\xc3\xa5 1 400 kW (1 880 hk) hver. Toppfarten er 20 knop (37 km/t; 23 mph).\n_START_SECTION_\nKlasse / Register\n_START_PARAGRAPH_\nMS \xc2\xabViking Star\xc2\xbb er klasset i Lloyd's Register og er registrert i Norsk Internasjonalt Skipsregister (NIS), som er en underavdeling i Sj\xc3\xb8fartsdirektoratet. Skipet b\xc3\xa6rer norsk flagg og er registrert med Bergen som sin hjemmehavn."